Diari Oficial de la Generalitat Valenciana


Sumari del DOGV 6034, del 12-06-2009 (2009/6783)

Informació pública de l'aprovació del Projecte d'Urbanització del Sector B-8.2 Pedrera Azahar.
----------------------------------------------------------------------------------------------

### Dades del document

Número de DOGV
:   6034

Data del DOGV
:   12-06-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/6783


Data del document
:   13-05-2009

Organisme emissor
:   Ajuntament de Dénia

Tipus de document
:   Informació Pública

Descriptors 

:   * Dénia
    * administració local
    * pla d'urbanisme

Informació pública de l'aprovació del Projecte d'Urbanització del Sector B-8.2 Pedrera Azahar. [2009/6783]  
Amb data 6 de maig de 2009, esta Alcaldia ha dictat la resolució següent:   
«Vist l'informe emés, amb data 22 d'abril de 2009, pels serveis jurídics del Departament d'Urbanisme, que literalment diu:  
"En relació amb l'expedient a què s'ha fet referència, el tècnic que subscriu informa:  
Antecedents  
Primer. Mitjançant Resolució d'Alcaldia de data 16 de desembre de 2008, es va resoldre el sotmetiment a informació pública del Projecte d'Urbanització corresponent al Sector B-8.2, integrant del programa d'actuació integrada a què s'ha fet referència. L'aprovació definitiva del programa es va acordar per l'Ajuntament en ple, en sessió de 30 d'agost de 2007; es va subscriure el contracte amb l'agent urbanitzador Pedrera Azahar, SA el 22 de setembre de 2008.  
Segon. Els preceptius anuncis es van publicar en el diari Las Provincias, el 6 de març de 2009, i en el Diari Oficial de la Comunitat Valenciana de dates 20 de gener de 2009 i 10 de març de 2009.  
Tercer. Durant el període d'informació pública d'un mes, a comptar de l'última publicació, no s'han presentat al·legacions contra el projecte.   
Respecte al projecte d'urbanització, s'establixen les següents consideracions tecnicojurídiques:  
Primera. El projecte d'urbanització, en el seu aspecte formal, s'ha tramitat d'acord amb la legalitat vigent, és a dir, la Llei 16/2005, Urbanística Valenciana (d'ara en avant LUV), i el Reglament d'Ordenació i Gestió Territorial i Urbanística, aprovat per Decret 67/2006, de 19 de maig, del Consell de la Generalitat Valenciana (d'ara en avant ROGTU), ja que a pesar del que s'ha establit en la disposició transitòria quarta del ROGTU, ni la LUV ni el propi ROGTU detallen com tramitar el projecte d'urbanització; per tant, la tramitació s'ha sotmés a les regles establides per als plans parcials, que es regulen en l'article 90.2 de la LUV.   
La tramitació s'ha ajustat al que disposa la dita normativa, i per tant, ha sigut correcta quant al compliment dels requisits exigits legalment. L'aprovació definitiva del projecte d'urbanització competix a l'Alcaldia, segons el que disposa l'article 21 de la Llei Reguladora de les Bases del Règim Local.  
Segona. La documentació es considera suficient i adequada als fins que es perseguixen.  
Tercera. Quant al seu contingut, en el projecte d'urbanització consten els informes següents:  
- Informe de 3 d'octubre de 2008, de l'enginyera tècnica de parcs i jardins en sentit favorable, encara que amb unes puntualitzacions referents al sistema de reg i canonada de microgoteig.  
- Informe de data 21 d'octubre de 2008 de l'enginyera industrial, que conclou que s'emet informe favorable i imposa uns condicionants.  
- Informe de data 31 d'octubre de 2008 de l'enginyer tècnic d'obres públiques, que així mateix s'emet en sentit favorable; indica, no obstant això, que haurà d'executar-se completament la rotonda, encara que no forme part de l'àmbit, així com els vials que hi concórreguen.  
Prenent com a base el que s'ha exposat, es formula la següent proposta de resolució:  
Primera. Aprovar el Projecte d'Urbanització del PAI corresponent al Sector B-8.2, sotmetent la dita aprovació al compliment dels condicionants establits en els informes tècnics esmentats, els quals seran notificats al promotor.  
Segona. Notificar la resolució d'aprovació del projecte al promotor.  
Tercera. Publicar la present aprovació en el Butlletí Oficial de la Província i Diari Oficial de la Comunitat Valenciana."  
Prenent com a base el que s'ha exposat, dispose:  
Aprovar l'anterior proposta de resolució en tots els seus termes, i en conseqüència, aprovar el Projecte d'Urbanització del PAI corresponent al Sector B-8.2, sotmetent-se al compliment dels condicionants establits en els informes tècnics expressats, que es notificaran al promotor.  
Així mateix, d'acord amb els apartats segon i tercer de la proposta, haurà de notificar-se la present resolució al promotor, així com publicar-se en el Butlletí Oficial de la Província i Diari Oficial de la Comunitat Valenciana.»   
Contra l'anterior resolució, que posa fi a la via administrativa, es pot interposar, potestativament, recurs de reposició, davant del mateix òrgan que l'ha dictada, en el termini d'un mes a comptar de l'endemà de la data d'esta publicació; o bé interposar directament recurs contenciós administratiu davant del Jutjat Contenciós Administratiu d'Alacant, segons l'article 8 de la Llei 29/1998, de 13 de juliol, de la Jurisdicció Contenciosa Administrativa en el termini de dos mesos, comptats així mateix des de l'endemà de la data de publicació del present anunci, sense perjudici que es puga exercir, si és el cas, qualsevol altre recurs que s'estime convenient.  
Dénia, 13 de maig de 2009.- L'alcaldessa presidenta: Ana Mª Kringe Sánchez.